Document ID: 32004R0215

Komisijos reglamentas (EB) Nr. 215/2004
2004 m. vasario 6 d.
nustatantis Bendrijos kiekybinių kvotų kiekius, taikomus importuotojams nuo 2004 m. antros pusės importuojant tam tikrus produktus, kurių kilmės šalis yra Kinijos Liaudies Respublika
EUROPOS BENDRIJŲ KOMISIJA
atsižvelgdama į Europos bendrijos steigimo sutartį,
atsižvelgdama į 1994 m. kovo 7 d. Tarybos reglamentą (EB) Nr. 520/94, nustatantį Bendrijos kiekybinių kvotų administravimo tvarką [1], ypač į jo 9 ir 13 straipsnius,
atsižvelgdama į 2003 m. lapkričio 20 d. Komisijos reglamentą (EB) Nr. 2044/2003, nustatantį 2004 m. kiekybinių kvotų, skirtų tam tikriems Kinijos Liaudies Respublikos kilmės produktams, antros dalies administracines procedūras [2], ir ypač į jo 6 straipsnį,
kadangi:
(1) Reglamentas (EB) Nr. 2044/2003 nustatė kiekvienos šių kvotų, rezervuotų tradiciniams bei kitiems importuotojams, dalį ir sąlygas bei būdus dėl dalyvavimo leidžiamų kiekių paskirstyme. Importuotojai yra pateikę prašymus dėl importo licencijų kompetentingoms nacionalinėms institucijoms laikotarpiu nuo 2003 m. lapkričio 22 d. iki 2003 m. gruodžio 31 d. (15 val. Briuselio laiku), remdamiesi Reglamento (EB) Nr. 2044/2003 3 straipsniu.
(2) Remdamosi Reglamento (EB) Nr. 2044/2003 5 straipsniu valstybės narės bei šalys kandidatės Komisijai pateikė smulkią informaciją apie paraiškose importo licencijoms išduoti prašomą kiekį ir bendras importo apimtis bei tradicinių importuotojų įvežtą importo kiekį 1998 m. arba 1999 m. (valstybių narių) ir 2001 m. arba 2002 m., (stojančiųjų valstybių) ataskaitiniais metais.
(3) Remdamasi pateikta informacija Komisija dabar gali nustatyti vienodus kiekybinius kriterijus, kuriais remdamosi atitinkamos kompetentingos nacionalinės institucijos gali patenkinti importuotojų pateiktas paraiškas licencijoms dėl kiekybinių kvotų antrajai 2004 m. pusei, tiek valstybėse narėse, tiek ir stojančiose valstybėse.
(4) Valstybių narių bei stojančių valstybių pateiktos informacijos analizė rodo, kad visas tradicinių importuotojų paraiškose prašomas produktų, išvardintų I priede, kiekis arba viršija, arba yra mažesnis už jiems rezervuotą kvotą. Todėl, atsižvelgiant į šias paraiškas reikia taikyti vienodai sumažintą arba padidintą kvotą (kaip parodyta I priede) kiekvieno importuotojo importo kiekiui, išreikštam kiekio vienetais arba verte per visą atskaitos laikotarpį.
(5) Valstybių narių bei stojančių valstybių pateiktos informacijos analizė rodo, kad visas netradicinių importuotojų paraiškose prašomas produktų, išvardintų II Reglamento priede, kiekis viršija jiems rezervuotos kvotos normą. Todėl, atsižvelgiant į šias paraiškas, reikia taikyti vienodai sumažintą kvotą (kaip parodyta II priede) kiekvieno importuotojo prašomiems importo kiekiams, kaip apriboja Reglamentas (EB) Nr. 2044/2003.
(6) Tie kiekiai, kurių nepasiima netradiciniai importuotojai, buvo atiduoti tradiciniams importuotojams,
PRIĖMĖ ŠĮ REGLAMENTĄ:
1 straipsnis
Patenkindamos paraiškas licencijoms dėl produktų, išvardintų I priede, kurias tinkamai pateikė tradiciniai importuotojai, kompetentingos nacionalinės institucijos paskiria kiekvienam importuotojui tam tikrą kiekį arba vertę, atitinkančią jo 1998 m. arba 1999 m. (valstybių narių) ir 2001 m. arba 2002 m. importui (stojančių valstybių), kaip nurodo importuotojas, ir pakoreguotą pagal sumažinimo/padidinimo normą, kaip nurodyta minėtame priede, kiekvienai kvotai.
Jeigu pagal šį kiekybinį kriterijų leistinas kiekis būtų didesnis, nei prašomas paraiškoje, paskirtasis kiekis būtų nurodyto paraiškoje kiekio dydžio.
2 straipsnis
Patenkindamos paraiškas licencijoms dėl produktų, išvardintų II priede, kurias tinkamai pateikė netradiciniai importuotojai, kompetentingos nacionalinės institucijos paskiria kiekvienam importuotojui tam tikrą kiekį arba vertę, atitinkančią sumai, kurios buvo prašoma Reglamente (EB) Nr. 2044/2003 nustatytais kiekiais, ir pakoreguotą pagal sumažinimo normą, kaip nurodyta minėtame priede, kiekvienai kvotai.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 6 d.

Labels: 3
1
18